CELEX: 62008TN0449
Language: el
Date: 2008-10-02 00:00:00
Title: Υπόθεση T-449/08: Προσφυγή της 2ας Οκτωβρίου 2008 — S.L.V. Elektronik κατά ΓΕΕΑ — Jiménez Muñoz (LINE)

20.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 327/36
            
         Προσφυγή της 2ας Οκτωβρίου 2008 — S.L.V. Elektronik κατά ΓΕΕΑ — Jiménez Muñoz (LINE)
   (Υπόθεση T-449/08)
   (2008/C 327/64)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: S.L.V. Elektronik GmbH (Übach-Palenberg, Γερμανία) (εκπρόσωπος: C. König, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Angel Jiménez Muñoz (Gelida, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 18ης Ιουλίου 2008 στην υπόθεση R 759/2007-4, καθό μέτρο αρνείται την καταχώριση του σήματος 003316908 για «φωτιστικά δικτύου, συσκευές και συστήματα φωτισμού, συσκευές τεχνητού φωτισμού για εφέ επί σκηνής· ηλεκτρικές λάμπες· μεμονωμένα μέρη των προαναφερθέντων ειδών» και να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «LINE» για προϊόντα και υπηρεσίες της κλάσεως 11 — αίτηση καταχωρίσεως υπ' αριθ. 3 316 908
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Angel Jiménez Muñoz
   
      Αντιταχθέν σήμα ή σημείο: Τα εθνικά εικονιστικά και λεκτικά σήματα «Line» για προϊόντα και υπηρεσίες των κλάσεων 9, 35, 37 και 38
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Μερική ακύρωση της απόφασης του τμήματος ανακοπών
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, καθόσον δεν υπάρχει κίνδυνος σύγχυσης μεταξύ των επίμαχων σημάτων. Επιπλέον, το τμήμα προσφυγών δεν στηρίχθηκε στο προς καταχώριση σήμα αλλά σε σχέδιο που δεν είναι το ίδιο με το προς καταχώριση σήμα.